Kretingalės tiltas

Kretingalės tiltas – automobilių transporto tiltas per Akmenos (Danės) upę kelyje , Klaipėdos rajone, 0,8 km į pietryčius nuo Kretingalės miestelio centro. Tiltas pastatytas 1880 m. (rekonstruotas 1920 m.), saugomas valstybės. Statinys pavaizduotas Kretingalės herbe.

Duomenys 

Tiltas triaarkinis, iš plytų ir akmens mūro, trijų angų 2x17,4+12,2 m. Arkiniai skliautai plytų mūro, parabolės formos, 7,0 m pločio, 0,9 m storio. Tilto atramos masyvios, akmens mūro. Važiuojamosios juostos danga asfaltbetoninė, 6 m pločio. Pastatyti plieniniai turėklai ant gelžbetoninių 0,4 m aukščio atitvarų.

Tilto ilgis 46,4 m, aukštis virš upės 8,5 m, upės plotis 12 m.

Šaltiniai 

Kretingalė
Lietuvos arkiniai tiltai
Tiltai per Akmeną (Danę)